ДО                                        

ОБЩИНСКИ СЪВЕТ

ГР. КРУМОВГРАД

Д О К Л А Д Н А   З А П И С К А

от СЕБИХАН КЕРИМ МЕХМЕД – кмет на Община Крумовград
           ОТНОСНО: Предоставяне на част от самостоятелен обект в сграда с идентификатор 39970.505.1097.1.2 по КККР на гр. Крумовград – публична общинска собственост, за създаване на специализирана социална услуга „Дневна грижа за деца с увреждания“.

ДАМИ И ГОСПОДА ОБЩИНСКИ СЪВЕТНИЦИ,

При извършен анализ на потребностите от социални услуги на територията на община Крумовград е установено, че към настоящия момент услугите, насочени към деца с трайни увреждания, са изключително ограничени и се предоставят единствено по проект „Бъдеще за деца“, който  приключва на 01.12.2025 г.   
Липсата на устойчива социална услуга, фокусирана върху дневна грижа за деца с увреждания, създава риск от социална изолация, влошаване на състоянието на децата, затруднения в процеса на тяхната рехабилитация и интеграция, както и допълнително натоварване върху техните семейства. Родителите и близките, полагащи ежедневна грижа, често са поставени в затруднено положение по отношение на трудова реализация, социална активност и емоционално благосъстояние.

Специализираната социална услуга „Дневна грижа за деца с увреждания“ ще осигури:
· Дневна подкрепа в сигурна и адаптирана среда, съобразена с индивидуалните нужди на децата;

· Рехабилитационни, педагогически и психологически услуги, насочени към развитие на личностния потенциал и социални умения;
· Облекчаване на семейната грижа, чрез осигуряване на време за ангажираност на родителите с професионални или лични задачи

· Превенция на настаняване в резидентен тип грижа, чрез осигуряване на подкрепа в семейна среда;
· Интеграция и социализация на децата в общността.

На територията на община Крумовград няма алтернативни социални услуги, които да посрещат тези потребности в дългосрочен план. Това прави разкриването на подобна услуга необходимост от обществено значение, която ще допринесе за подобряване на качеството на живот както на децата с увреждания, така и на техните семейства.
С оглед изложеното и предвид прекратяването на проектната подкрепа към края на 2025 г., Община Крумовград възнамерява иницииране на процедура за създаване на социалната услуга „Дневна грижа за деца с увреждания“ като държавно делегирана дейност, с цел гарантиране на устойчив достъп до подкрепа за целевата група.

Съгласно изискванията на чл. 78 от Правилника за прилагане на Закона за социалните услуги за получаване на предварително одобрение за създаване на социалната услуга съгласно Националната карта на социалните услуги кметът на общината подава до изпълнителния директор на Агенцията за социално подпомагане заявление по утвърден от него образец. Към заявлението следва да се приложи и документ, от който да е видно, че за реализиране на услугата е осигурено мястото, на което ще се предоставя социалната услуга, и основанието за ползване на съответните материална база.

Предвид  гореизложеното и на основание чл. 21, ал. 1, т. 8  от Закона за местното самоуправление и местната администрация и чл. 8, ал. 1 от Закона за общинската собственост, предлагам Общинския съвет да вземе следното

Р Е Ш Е Н И Е :

I. ДАВА СЪГЛАСИЕ да се предостави част от самостоятелен обект в сграда с идентификатор 39970.505.1097.1.2 по КККР на гр. Крумовград, одобрени със заповед № РД-18-96/30.12.2009 г. на изпълнителния директор на АГКК, находящ се на трети етаж (ниво 4) със застроена площ от 692,45 кв.м. от сграда с идентификатор 39970.505.1097.1, разположена в поземлен имот с идентификатор 39970.505.1097 по КККР на гр. Крумовград за реализация на специализирана социална услуга „Дневна грижа за деца с увреждания“.
II. ВЪЗЛАГА на кмета на Община Крумовград да извърши всички последващи действия, свързани с изпълнението на настоящото решение.

   В Н Е С Ъ Л: ….............../п/......................

     (СЕБИХАН  МЕХМЕД)

 Изготвили: /п/
Мелиха Байрам

Гл. експерт“СД“

Съгласувал:

/п/
А. Хаджъисмаил 

Директор на дирекция „ОСИ“

Съгласувал:
/п/
В. Пехливанова 

Директор на дирекция „НОП“

Съгласувал: 
/п/
Н. Акиф – Зам.-кмет на община Крумовград

